recursal/SuperWikiNEXT-32B huggingface dataset:
একটি গ্রাব ড্রেজ
**ড্রেজিং** হ'ল জলের পরিবেশ (কখনও কখনও অস্থায়ীভাবে তৈরি করা হয়) থেকে খনন করে পদার্থ উত্তোলনের কাজ। ড্রেজিংয়ের সম্ভাব্য উদ্দেশ্যগুলির মধ্যে রয়েছে: বিদ্যমান জলের বৈশিষ্ট্যগুলি উন্নত করা; নিকাশী, নাব্যতা ও বাণিজ্যিক ব্যবহার পরিবর্তনের জন্য জমি ও জলের বৈশিষ্ট্যগুলিকে পুনরায় আকার দেওয়া; জলস্রোত এবং সৈকতগুলির জন্য বাঁধ, ডাইক এবং অন্যান্য নিয়ন্ত্রণ নির্মাণ করা; এবং বাণিজ্যিক ভাবে মূল্যবান খনিজ বা সামুদ্রিক জীবন পুনরুদ্ধার করা। কিন্তু কিছু পরিস্থিতিতে একটি বিশেষ ভাসমান কেন্দ্র দ্বারা খনন কাজটি সম্পন্ন করা হয়, যা ড্রেজার হিসাবে পরিচিত। ড্রেজিং অনেকগুলি ভিন্ন স্থানে এবং বিভিন্ন উদ্দেশ্যে পরিচালিত হয়, তবে মূল উদ্দেশ্যগুলি সাধারণত মূল্যবান বা ব্যবহারের উপাদানগুলি পুনরুদ্ধার করা, বা জলের আরও গভীরতা বৃদ্ধি করা। ড্রেজার সাকশন (তরলপদার্থাদি শোষণ) বা যান্ত্রিক হিসাবে শ্রেণিবদ্ধ করা হয়েছে।

বিবরণ
-----

ড্রেজিং হ'ল অগভীর জলে বা সমুদ্রের জলের মধ্যে জলের নীচে বা আংশিকভাবে জলের নীচে সম্পন্ন করা খননকার্যের একটি রূপ। এটি নৌপথ ও বন্দর চলাচল করে রাখে এবং উপকূলীয় সুরক্ষা, ভূমি পুনরুদ্ধার ও উপকূলীয় পুনর্নবীকরণকে তলদেশের পলল সংগ্রহ করে এবং অন্যত্র পরিবহনের মাধ্যমে সহায়তা করে। ড্রেজিং দ্বারা বাণিজ্যিক ভাবে মূল্যবান উপকরণ পুনরুদ্ধার করা যেতে পারে; এগুলি উচ্চমানের খনিজ বা পলি যেমন বালু ও নুড়ি, যা নির্মাণ শিল্পের দ্বারা ব্যবহৃত হয়।

ড্রেজিং একটি চার অংশের প্রক্রিয়া: উপাদানটি শিথিল করা, উপাদানকে পৃষ্ঠে আনা (একসাথে নিষ্কাশন), পরিবহন এবং নিষ্পত্তি।

নিষ্কাশনটি স্থানীয়ভাবে নিষ্পত্তি করা যায় বা বার্জের মাধ্যমে অথবা কিলোমিটার দীর্ঘ পাইপলাইনে তরল সাসপেনশনে পরিবহন করা যায়। নিষ্পত্তি স্থানগুলি অনুপ্রবেশের জন্য হতে পারে, বা উপকূলীয় ক্ষয়ের ফলে হারিয়ে যাওয়া ক্ষয়িষ্ণু বালুকে পুনরায় পুনঃস্থাপ্ন করার জন্য উপাদানটি গঠনমূলকভাবে ব্যবহার করা যেতে পারে, বা সমুদ্রের দেয়ালগুলি তৈরি, জমি তৈরি বা সম্পূর্ণ নতুন ল্যান্ডফর্ম যেমন প্রবাল অ্যাটলগুলিতে টেকসই দ্বীপ তৈরি।

তথ্যসূত্র
---------

1. 1 2 3 4  "EuDA - About dredging - Dredging"। *www.european-dredging.eu* (ইংরেজি ভাষায়)। সংগ্রহের তারিখ ৩ জুলাই ২০১৮।
2. ↑
3. ↑  "What is China's 'magic island-making' ship?"। *BBC News*। ৬ নভেম্বর ২০১৭। সংগ্রহের তারিখ ৪ জুলাই ২০১৮।

বহিঃসংযোগ
---------


উইকিমিডিয়া কমন্সে **ড্রেজিং** সংক্রান্ত মিডিয়া রয়েছে।

* ড্রেজার নির্দেশিকা (ড্রেজার ফটোগ্রাফের ব্যক্তিগত সংগ্রহের কাছাকাছি)
**ব্রাদার আন্দ্রে উচ্চ বিদ্যালয়** বাংলাদেশের নোয়াখালী জেলার নোয়াখালী সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৩৯ সালে। প্রতিষ্ঠানটির নামকরণ করা হয়েছে ব্রাদার সেন্ট আন্দ্রে বেসেটের উপর; যিনি ব্রাদার আন্দ্রে নামেও সমধিক পরিচিত।

ইতিহাস
------

১৯৩৯ সালে নোয়াখালীতে বিদ্যালয়টি প্রতিষ্ঠার পর প্রথমদিকে হলিক্রস মিশনারিদের মাধ্যমে শিক্ষা কাঠামো প্রবর্তিত হতো। স্বাধীনতার পর বিদ্যালয়ের শিক্ষার মাধ্যম পরিবর্তিত হয়ে বর্তমান রূপ ধারণ করে। অন্যান্য সব মিশনারি শিক্ষা প্রতিষ্ঠানের মতই এই প্রতিষ্ঠানকেও যুক্তরাষ্ট্র থেকে পর্যবেক্ষণ করা হয়। মূলত এই শিক্ষা প্রতিষ্ঠানটি ঢাকা রোমান ক্যাথলিক মহাধর্মপ্রদেশ কর্তৃক পরিচালিত হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ১ম থেকে ১০ম শ্রেণি পর্যন্ত পড়ানো হয়।

* ১ম শ্রেণি;
* ২য় শ্রেণি;
* ৩য় শ্রেণি;
* ৪র্থ শ্রেণি;
* ৫ম শ্রেণি;
* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট

* মেয়েদের আকাশী কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৪৪ | ২৪০ | ৯৮.৩৬ |
| ২০২০ | এসএসসি | ২২২ | ২১৬ | ৯৭.৩০ |
| ২০২১ | এসএসসি | ২৭৮ | ২৭৪ | ৯৮.৫৬ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* নোয়াখালী সদর উপজেলা
* নোয়াখালী জেলা
* নোয়াখালী জেলার শিক্ষা প্রতিষ্ঠানের তালিকা

তথ্যসূত্র
---------

1. ↑  "পরিক্রমা, ব্রাদার আন্দ্রে উচ্চ বিদ্যালয়"। *bshsnoa.edu.bd*। সংগ্রহের তারিখ ২০২২-১০-১৮।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-১৮।
ইউরেশীয় স্তেপ বেল্ট (মানচিত্রে   রঙে), সংস্কৃতি আদান-প্রদানের একটি পথ। সম্ভবত এই অঞ্চলেই ইন্দো-ইউরোপীয় ভাষাগুলোর উদ্ভব। চাকা ও রথ তৈরি এবং ঘোড়া পালন প্রথম এই অঞ্চলেই শুরু হয়।
ইউক্রেনের স্তেপ অঞ্চল
কাজাখস্তানের স্তেপ অঞ্চল
মঙ্গোলিয়ার স্তেপ অঞ্চল
**স্তেপ** (রুশ: степь, আ-ধ্ব-ব: [stʲepʲ]) হলো একপ্রকার বাস্তুঅঞ্চল। প্রাকৃতিক ভূগোলে পার্বত্য গুল্ম ও তৃণভূমি, নাতিশীতোষ্ণ তৃণভূমি, সাভানা প্রভৃতি জীবঅঞ্চলকে স্তেপ বলে অভিহিত করা হয়। তৃণভূমি আচ্ছাদিত সমভূমি এই অঞ্চলের প্রধান বৈশিষ্ট্য, নদী বা হ্রদের তীরবর্তী অংশ ব্যতীত এই অঞ্চলে খুব একটা বৃক্ষ প্রজাতির উদ্ভিদ দেখা যায় না। দক্ষিণ আফ্রিকায় এমন বৈশিষ্ট্যের অঞ্চলকে ভেল্ড বলে অভিহিত করা হয়। উত্তর আমেরিকার প্রেইরি অঞ্চলকে স্তেপ বলে সম্বোধন না করা হলেও, এই অঞ্চলটি বৈশিষ্ট্যের দিক থেকে স্তেপ অঞ্চলের একটি উদাহরণ। স্তেপ অঞ্চলের বৈশিষ্ট্য ঋতু এবং অক্ষাংশের সাথে সাথে পরিবর্তিত হয়। এই অঞ্চল কখনো অংশিক মরুভূমি, আবার কখনো কখনো গুল্ম ও তৃণ আচ্ছাদিত হয়ে থাকে। এই অঞ্চলের মাটি সাধারণত চেরনোজেম (হিউমাস সমৃদ্ধ একধরনের উর্বর কালো মাটি) ধরনের হয়ে থাকে।

স্তেপ অঞ্চলে মূলত সেমি-এরিড (অর্ধ-শুষ্ক) এবং মহাদেশীয় জলবায়ু পরিলক্ষিত হয়। গ্রীষ্ম এবং শীতে এই অঞ্চলে রেকর্ডকৃত সর্বোচ্চ ও সর্বনিম্ন তাপমাত্রা যথাক্রমে ৪৫ °সে (১১৩ °ফা) ও −৫৫ °সে (−৬৭ °ফা)। গ্রীষ্ম এবং শীতের বিরাট পার্থক্যের মতো এই অঞ্চলে দিন এবং রাতের পার্থক্যও অনেক বেশি। মঙ্গোলিয়ার উচ্চভূমি এলাকাগুলতে দিনের তাপমাত্রা ৩০ °সে (৮৬ °ফা) পর্যন্ত উঠতে পারে, যেখানে রাতে তাপমাত্রা প্রায় ০° সেলসিয়াসে নেমে যায়।

রাশিয়ার স্তেপ অঞ্চল
মধ্য অক্ষাংশের স্তেপ অঞ্চলগুলোতে উষ্ণ গ্রীষ্মকাল এবং তীব্র শীতকাল পরিলক্ষিত হয়। এই অঞ্চলে বার্ষিক গড় অধঃক্ষেপনের পরিমাণ ২৫০–৫১০ মিমি (১০–২০ ইঞ্চি)।

তথ্যসূত্র
---------

উৎসসমূহ
-------

* *Ecology and Conservation of Steppe-land Birds*[*স্থায়ীভাবে অকার্যকর সংযোগ*] by Manuel B.Morales, Santi Mañosa, Jordi Camprodón, Gerard Bota. International Symposium on Ecology and Conservation of steppe-land birds. Lleida, Spain. December 2004.আইএসবিএন ৮৪-৮৭৩৩৪-৯৯-৭

বহিঃসংযোগ
---------


উইকিমিডিয়া কমন্সে **স্তেপ** সংক্রান্ত মিডিয়া রয়েছে।

* "The Steppes"। barramedasoft.com.ar। ১৯৯৮–২০০৮। সংগ্রহের তারিখ ২০০৮-০৪-০৪।
**ব্রায়ান মরিসন** (১৪ আগস্ট ১৯৪২ - ২৭ সেপ্টেম্বর ২০০৮) ছিলেন ইংরেজ ব্যবসায়ী, সঙ্গীত প্রকাশক এবং পোলো খেলোয়াড়।

জীবনী
-----

মরিসন ১৪ আগস্ট ১৯৪২ সালে যুক্তরাজ্যে জন্ম নেন। তিনি পিংক ফ্লয়েডের প্রতিনিধি হিসাবে কাজ করেছিলেন। তার সংস্থা, ব্রায়ান মরিসন এজেন্সি, আর অ্যান্ড বি এবং প্রগ্রেসিভ রক সঙ্গীতের জন্য লন্ডনের শীর্ষস্থানীয় বুকিং এজেন্ট হয়ে ওঠার পাশাপাশি মার্কিন যুক্তরাষ্ট্রে বিভিন্ন ব্যান্ডের সফর আয়োজনে নিয়োজিত ছিল।

লন্ডনের হ্যাম পোলো ক্লাবে খেলা শেখার পরে পোলোর প্রতি মরিসনের আবেগ তৈরি হয়েছিল। কিছু কালের জন্য তিনি ক্লাবটির সভাপতি ছিলেন। পরে মরিসন তার নিজস্ব পোলো ক্লাব রয়্যাল কাউন্টি অফ বার্কশায়ার পোলো ক্লাব প্রতিষ্ঠা করেন। ২০০৮ সালের সেপ্টেম্বরে পোলো খেলতে গিয়ে এক দুর্ঘটনার পরে কোমায় থাকার পর মারা যান। মৃত্যুর পর তার ছেলে জামি ইংল্যান্ডের প্রতিনিধিত্ব করেছিলেন এবং পরে ক্লাবের সভাপতি নিযুক্ত হন।

তথ্যসূত্র
---------

1. ↑  "The Royal County of Berkshire Polo Club - Est. 1985"। Royal County of Berkshire Polo Club। সংগ্রহের তারিখ ২০১৪-০৬-৩০।
2. ↑  ডেভ লেইং। "Obituary: Bryan Morrison | Music"। The Guardian। সংগ্রহের তারিখ ২০১৪-০৬-৩০।
3. ↑  "'Audi was great for polo but it's time to get over it, and get on,' says Jamie Morrison"। *Telegraph.co.uk*। সংগ্রহের তারিখ ২০১৬-০৬-১৩।

বহিঃসংযোগ
---------

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |
**স্মার-পা-শেস-রাব-য়ে-শেস** (ওয়াইলি: *smar pa shes rab ye shes*) (১১৩৫-১২০৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের স্মার-ত্শাং-ব্কা'-ব্র্গ্যুদ (ওয়াইলি: *smar tshang bka' brgyud*) ধর্মীয় গোষ্ঠীর প্রতিষ্ঠাতা।

জন্ম
----

স্মার-পা-শেস-রাব-য়ে-শেস তিব্বতের রু-শোদ-দ্গে-র্গ্যাস-ব্যে-মা'ই-ক্লোং (ওয়াইলি: *ru shod dge rgyas bye ma'i klong*) নামক স্থানে ১১৩৫ খ্রিষ্টাব্দে ক্লু'ই-গ্ত্সুগ (ওয়াইলি: *klu'i gtsug*) নামক ব্যক্তির তৃতীয় ও কনিষ্ঠ সন্তান রূপে জন্মগ্রহণ করেন। শৈশবে তার নাম কুন-দ্গা'-দ্পাল (ওয়াইলি: *kun dga' dpal*)।

শিক্ষা
------

পনেরো বছর বয়সে তিনি বৌদ্ধ দর্শন সম্বন্ধে খাম্স অঞ্চলের শিক্ষকদের নিকট গভীরভাবে শিক্ষালাভ করেন। একুশ বছর বয়সে তিনি তিনি বৌদ্ধ ভিক্ষুতে পরিণত হয়ে শেস-রাব-য়ে-শেস নামধারণ করেন। এরপর তিনি গ্ত্সাং-নাগ-পা-ব্র্ত্সোন-'গ্রুস-সেং-গে (ওয়াইলি: *gtsang nag pa brtson 'grus seng+ge*) এবং ফ্যোয়া-পা-ছোস-ক্যি-সেং-গে (ওয়াইলি: *phywa pa chos kyi seng+ge*) নামক দুই বিখ্যাত বৌদ্ধপণ্ডিতের নিকট দর্শন ও ন্যায় সম্বন্ধে শিক্ষালাভ করেন। এরপর তিনি বিখ্যাত কাগ্যু পণ্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষালাভ করেন।

পরবর্তী জীবন
------------

১১৬৫ খ্রিষ্টাব্দে তিনি খাম্স অঞ্চলে ফিরে এসে ১১৬৭ খ্রিষ্টাব্দে শো বৌদ্ধবিহার স্থাপন করেন। এই স্থানে তিনি স্মার-ত্শাং-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিব্বতে তিনি ছোস-র্জে-স্মার-পা (ওয়াইলি: *chos rje smar pa*) নামে বিখ্যাত হন। এই নামের অর্থ হল 'যিনি মহামুদ্রা অন্তিম লক্ষ্যকে উপলবব্ধি করেছেন'।

তথ্যসূত্র
---------

1. 1 2 3  Martin, Dan (2008-08)। "Marpa Sherab Yeshe"। *The Treasury of Lives: Biographies of Himalayan Religious Masters*। সংগ্রহের তারিখ 2013-08-18।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Martin, Dan (2008-08)। "Pakmodrupa Dorje Gyelpo"। *The Treasury of Lives: Biographies of Himalayan Religious Masters*। সংগ্রহের তারিখ 2013-08-18।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* ব্সোদ-নাম্স-র্গ্যা-ম্ত্শো (ওয়াইলি: *Bsod nams rgya mtsho*). ছোস-র্জে-স্মার-পা-শেস-রাব-য়ে-শেস-ক্যি-র্নাম-থার (ওয়াইলি: *Chos rje smar pa shes rab ye shes kyi rnam thar*). ব্কা'-ব্র্গ্যুদ-ছোস-'ব্যুং-নোর-বু'ই-ফ্রেং-বা (ওয়াইলি: *Bka' brgyud chos 'byung nor bu'i phreng ba*), প্রথম খন্ড, পৃঃ ৯১-৯৫. TBRC W1KG4232. (তিব্বতি)
* ছোস-ক্যি-য়ে-শেস (ওয়াইলি: *Chos kyi ye shes*). ২০০৬. ছোস-র্জে-স্মার-পা'ই-র্নাম-থার (ওয়াইলি: *Chos rje smar pa'i rnam thar*). স্মার-পা-ব্কা'-ব্র্গ্যুদ-ক্যি-র্নাম-থার-ফ্যোগ্স-স্গ্রিগ (ওয়াইলি: *Smar pa bka' brgyud kyi rnam thar phyogs sgrig*). ছেংদু: সি-খ্রোন-মি-রিগ্স-দ্পে-স্ক্রুন-খাং (ওয়াইলি: *Si khron mi rigs dpe skrun khang*), পৃঃ ১-৫২। (তিব্বতি)
**ব্রাদার্স ইউনিয়ন** বাংলাদেশের একটি ক্লাব।

ইতিহাস
------

গোপীবাগ ভিত্তিক এই ক্লাবটি গঠিত হয় ১৯৪৯ খ্রিষ্টাব্দে। তৎকালীন পূর্ব পাকিস্তান এর শিক্ষামন্ত্রী জনাব মরহুম জহিরুদ্দিন এবং প্রখ্যাত সাংবাদিক এ বি এম মুসা যথাক্রমে এই ক্লাবের প্রথম প্রেসিডেন্ট এবং সাধারণ সম্পাদকের দায়িত্ব পালন করেন। প্রথম দিকে ক্লাবটি বিভিন্ন সাংস্কৃতিক কর্মকান্ডের সাথেও জড়িত ছিল। কিন্তু শুরু থেকেই ক্লাবটির মূল উদ্দেশ্য ছিল স্থানীয় পর্যায়ে খেলাধূলার মানোন্নয়নে ভূমিকা পালন করা। এই ব্যাপারে প্রাথমিক দিকে এ বি এম মুসা, সাইফুদ্দিন আহমেদ মানিক, মিজানুর রহমান ছানা প্রমুখ ব্যক্তিবর্গ উল্লেখযোগ্য ভূমিকা পালন করেন।

ফুটবল ক্লাব হিসেবে ইতিহাস
-------------------------

ফুটবল ক্লাব হিসেবে ব্রাদার্স এর অগ্রযাত্রার শুরু ১৯৭৩ সালে তৃতীয় বিভাগ ফুটবলে চ্যাম্পিয়ন হবার গৌরব অর্জনের মাধ্যমে। কমলা জার্সির এই দলটি পরের বছরই জিতে নেয় দ্বিতীয় বিভাগের শিরোপা। প্রথম বিভাগে উঠার পথে শেষ ম্যাচটিতে তারা জিতেছিল ৮ গোলের বিশাল ব্যাবধানে। ১৯৭৫ সালে প্রথম বিভাগ ফুটবলে ব্রাদার্স তাদের প্রথম ম্যাচেই তৎকালীন চ্যাম্পিয়ন আবাহনী ক্রীড়া চক্রকে হারিয়ে চমক সৃষ্টি করে। ফুটবল লীগে বড় ধরনের শক্তি হওয়া সত্বেও লীগ শিরোপা জয়ের জন্য তাদের অপেক্ষা করতে হয়েছে ২০০৩-২০০৪ মৌসুম পর্যন্ত। তবে এর আগে ১৯৭৮ সালে তারা রানার্স আপ হয় এবং ১৯৭৯ সালে আগা খান গোল্ড কাপ ফুটবল প্রতিযোগিতায় চ্যাম্পিয়ন হয়।

অর্জন
-----

* **জাতীয় চ্যাম্পিয়নশিপ: ১**

২০০৪
* **প্রিমিয়ার ডিভিশন লীগ: ২**

২০০৩, ২০০৪
* **বাংলাদেশ ফেডারেশন কাপ: ২**

১৯৯১, ২০০৫

বহিঃসংযোগ
---------

* Brothers Union on BanglaFootball.net

তথ্যসূত্র
---------

1. ↑  "মুক্তিযুদ্ধে যে পাকিস্তানির অবদান ভুলবে না বাংলাদেশ"। prothomalo.com। ১৭ ডিসেম্বর ২০১৯। সংগ্রহের তারিখ এপ্রিল ১৫, ২০২০।

| * দে
* স
ব্রাদার্স ইউনিয়ন  – বর্তমান দল |
| --- |
| 
* ১ তিতুমীর
* ২ কৃষ্ণ
* ৩ প্রকাশ
* ৪ উত্তর
* ৬ অরূপ
* ৭ শফী
* ৯ জামাল
* ১১ শান্ত
* ১২ সুজন
* ১৩ মকরম
* ১৬ সবুজ
* ২২ মহিউদ্দিন
* ২৫ জাফর
* ২৭ আহসানুর
* ২৮ মন্নু
* ২৯ রানা
* ৩২ সামির
* ৩৪ নাইম
* ৩৫ সবুজ
* ৩৭ দীপ্ত
* ৩৮ আনাম
* ৩৯ আলমগীর
* ৪০ ফারুক
* ৪২ মিশু
* ৪৫ সুজন
* ৫০ আরিফুল
* ৭০ বাহ
* ৮০ উগোচুকু
* ৮৫ ওরিয়াকু
* ৯০ এমেলি
* ৯৯ জোসেফ
* – ওদোচ
* ম্যানেজার: সেন্টু

 |

| * দে
* স
২০০৭ বাংলাদেশ পেশাদার ফুটবল লিগ |
| --- |
| 
* ঢাকা মোহামেডান
* ঢাকা আবাহনী
* মুক্তিযোদ্ধা সংসদ
* ব্রাদার্স
* শেখ রাসেল
* আরামবাগ
* রহমতগঞ্জ
* ফরাসগঞ্জ
* চট্টগ্রাম মোহামেডান
* চট্টগ্রাম আবাহনী
* খুলনা আবাহনী

 |
**দ্য রেলওয়ে ম্যান** জোনাথন টেপলিটস্কি পরিচালিত একটি ব্রিটিশ-অস্ট্রেলিয়ান যুদ্ধ ভিত্তিক সিনেমা যা ২০১৩ সালে মুক্তি পায়। এটি নির্মিত হয় ১৯৯৯ সালে প্রকাশিত এরিক লোম্যাক্সের লেখা আত্মজীবনী অবলম্বনে। সিনেমাটিতে অভিনয় করেছেন কলিন ফির্থ, নিকোল কিডম্যান, জেরেমি ইরভিন এবং স্টেলান স্কারসগার্ড। ৬ সেপ্টেম্বর ২০১৩ সালে টরন্টো আন্তর্জাতিক চলচ্চিত্র উৎসবে এই সিনেমাটি প্রদর্শিত হয়।

কাহিনি
------

দ্বিতীয় বিশ্বযুদ্ধের সময়, এরিক লোম্যাক্স নামে একজন ব্রিটিশ অফিসার সিঙ্গাপুরে জাপানিদের হাতে বন্দী হন। তাকে একটি জাপানি যুদ্ধবন্দি শিবিরে প্রেরণ করা হয়, সেখানে তাকে মালয় উপদ্বীপের উত্তরে থাই-বার্মা রেলপথে কাজ করতে বাধ্য করা হয়। ক্যাম্পে লোমাক্স গোপনে রেডিও রিসিভার তৈরি করার অপরাধে কেম্পিটাই (সামরিক গোপন পুলিশ) কর্তৃক মারাত্মকভাবে নির্যাতনের শিকার হন। তাকে গুপ্তচর হিসাবে সন্দেহ করা হয় এবং মনে করা হয় যে তিনি রিসিভারটির মাধ্যমে গোয়েন্দাগিরি করে বাইরে গুরুত্বপূর্ণ তথ্য পাচার করছেন। কিন্তু তার রেডিও রিসিভারটি তৈরি করার একমাত্র উদ্দেশ্য ছিল নিজের এবং তার সাথে অবস্থানরত অন্য বন্দী-দাসদের মনোবল চাঙ্গা রাখতে। পরবর্তিতে ব্রিটিশ সেনাবাহিনী লোম্যাক্স এবং অন্য যুদ্ধবন্দীদের সেখান থেকে উদ্ধার করে।

তথ্যসূত্র
---------

1. ↑  "The Railway Man (2014)"। *The Numbers*।
2. ↑  "The Railway Man (2013)"। *Box Office Mojo*। সংগ্রহের তারিখ ২৮ নভেম্বর ২০১৫।
**তারাতলা** ভারতের পশ্চিমবঙ্গ, কলকাতার একটি পাড়া। এটি শহরের দক্ষিণ অংশে অবস্থিত।

অবস্থান
-------

তারাতলা কলকাতার দক্ষিণে অবস্থিত, গার্ডেন রিচে (পশ্চিম এবং উত্তর-পশ্চিম), বেহালা (দক্ষিণ ও দক্ষিণ-পূর্ব), মমিনপুর এবং মাঝেরহাট (উত্তর) এবং নিউ আলিপুর (পূর্ব) দ্বারা বেষ্টিত। তারাতলা আলিপুরের সাথে মাঝেরহাট ব্রিজের সাথে যুক্ত।

শিক্ষা প্রতিষ্ঠান
-----------------

তারাতলায় উচ্চতর পড়াশোনার জন্য অনেকগুলি শিক্ষা প্রতিষ্ঠান যেমন হোটেল ম্যানেজমেন্ট কোলকাতা, মেরিন ইঞ্জিনিয়ারিং ও গবেষণা ইনস্টিটিউট রয়েছে has

ভূগোল
-----

### পুলিশ জেলা

তারাতলা থানাটি কলকাতা পুলিশের দক্ষিণ-পশ্চিম বিভাগের অন্তর্গত। কলকাতা-৭০০০৮৮-এর তারতলা রোডে ৬৩ নম্বরে অবস্থিত, এটি পুলিশ জেলাটির সীমানা রয়েছে, যা *উত্তরের* সাথে হিমান্ডার হার্বার রোড থেকে বন্দর কমিশনারের পশ্চিম সীমানা পর্যন্ত দক্ষিণাঞ্চলের পুরাতন বাজেট বাজেল রেলপথের দক্ষিণে বদ্ধ হয়; *পূর্ব দিকে* ডায়মন্ড হারবার রোড দিয়ে (রাস্তা বাদে) মাঝেরহাট ব্রিজ থেকে সিপিসি জমির চূড়ান্ত দক্ষিণের সীমা এবং কলকাতা পৌর সীমানার সীমাও রয়েছে। তারপরে বন্দর কমিশনার বন্দরভূমি পার্কটি রাজা সন্তোষ রোডের সংযোগস্থল দিয়ে এবং রাস্তাটি পেরিয়ে, পরে রাজা সন্তোষ রোডের দক্ষিণ পাশ দিয়ে সোজা পশ্চিমে ছুটে চলেছে যেখানে ডায়মন্ড হারবার রোডের সাথে দেখা হয়, মাঝেরহাট ব্রিজের উচ্চ স্তরের যোগাযোগ অংশটি, তারপরে দক্ষিণের দিকে ডায়মন্ড হারবার রোডের পূর্ব পাশ এবং মাঝেরহাট ব্রিজের মাঝেরহাটে রেললাইনের উত্তর সীমানা পর্যন্ত; *দক্ষিণে* ডায়মন্ড হারবার রোড থেকে সিপিসির চূড়ান্ত দক্ষিণ সীমানা স্তম্ভগুলি কলকাতা পৌর সীমানা বরাবর পশ্চিম-ওয়ার্ডগুলিতে অবতরণ করে, যেখানে এটি বনমালী নস্কর রোডের উত্তর দিক দিয়ে বনমালী নস্কর রোডের সাথে মিলিত হয়ে দক্ষিণে বাজ বাজেড রোডের সংযোগস্থল পর্যন্ত এবং সেখানে বামন বাজ রোডের সংযোগস্থল হয়। সিপিসি জমির পশ্চিম সীমানা; এবং *পশ্চিমে* সিপিসির পশ্চিম সীমানা বরাবর বুজে বাজেড রোড থেকে পুরানো বাজেট বাজেট রেলপথ লাইন ক্রসিং পর্যন্ত।

ডাক ঘর
------

পোস্ট অফিসে (তারাতলা রোড এসও) এর পিন কোড হ'ল ৭০০০৮৮

তথ্যসূত্র
---------

1. ↑  Taratala Map mapsofindia.com
2. ↑  "Institute of Hotel Management, Kolkata"। *ihmkolkata.org*। ১৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৫।
3. ↑  Official website of Marine Engineering & Research Institute
4. ↑  "Kolkata Police"। *South West Division*। KP। সংগ্রহের তারিখ ২১ মার্চ ২০১৮।
5. ↑  "Taratala Road S.O Post Office 700088 Pincode – KOLKATA, KOLKATA, West Bengal"। *kolkataonline.in*। সংগ্রহের তারিখ ১৯ মার্চ ২০১৫।
**ব্রান্ডন মেখেলে** (ওলন্দাজ: *Brandon Mechele*; জন্ম: ২৮ জানুয়ারি ১৯৯৩) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।

১৯৯৯–২০০০ মৌসুমে, বেলজীয় ফুটবল ক্লাব ক্লাব ব্রুজের যুব পর্যায়ের হয়ে খেলার মাধ্যমে হাসান তার ফুটবল জগতে প্রবেশ করেন; তিনি এই ক্লাবের যুব পর্যায়ের হয়ে খেলার মাধ্যমেই নিজের খেলার বিকাশ করেছেন। ২০১৩–১৪ মৌসুমে, এই ক্লাবের জ্যেষ্ঠ পর্যায়ের হয়ে মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। পরবর্তীকালে তিনি সিন্ট-ট্রইডেন্সের হয়ে ধারে খেলেছেন, যেখানে তিনি ১ মৌসুম অতিবাহিত করেছেন; এই ক্লাবের হয়ে তিনি ১৮ ম্যাচে ২টি গোল করেছেন।

২০১৩ সালে, মেখেলে বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৯ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

প্রারম্ভিক জীবন
---------------

ব্রান্ডন মেখেলে ১৯৯৩ সালের ২৮শে জানুয়ারি তারিখে বেলজিয়ামের ব্রেডেনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

মেখেলে বেলজিয়াম অনূর্ধ্ব-২১ এবং বেলজিয়াম অনূর্ধ্ব-২৩ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।

২০১৯ সালের ১৩ই অক্টোবর তারিখে, ২৬ বছর, ৮ মাস ও ১৫ দিন বয়সে, ডান পায়ে ফুটবল খেলায় পারদর্শী মেখেলে কাজাখস্তানের বিরুদ্ধে অনুষ্ঠিত উয়েফা ইউরো ২০২০ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৯২তম মিনিটে রক্ষণভাগের খেলোয়াড় টমাস ভের্মালেনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে মেখেলে সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০১৯ | ১ | ০ |
| ২০২০ | ২ | ০ |
| সর্বমোট | ৩ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **ব্রান্ডন মেখেলে** সংক্রান্ত মিডিয়া রয়েছে।

* ব্রান্ডন মেখেলে – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* ব্রান্ডন মেখেলে – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* সকারবেসে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* বিডিফুটবলে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* ইইউ-ফুটবলে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ব্রান্ডন মেখেলে (ইংরেজি) উইকিউপাত্তে এটি সম্পাদনা করুন
**বায়ত আল-সিন্নারি** (ইংরেজি: Bayt al-Sinnari, আরবি: بي السنارى‎‎) মিশরের রাজধানী কায়রোতে অবস্থিত মধ্যযুগীয় অবশিষ্ট বুর্জোয়া প্রাসাদগুলির মধ্যে একটি। বিবলিওথেকা আলেকজান্দ্রিনা কতৃর্ক পরিচালিত এই প্রাসাদটি পুনরুদ্ধারের পরে একটি গুরুত্বপূর্ণ সাংস্কৃতিক কেন্দ্রে পরিণত হয়েছে।

অবস্থান
-------

বায়ত আল-সিন্নারি প্রাসাদটি আল-সায়েদা জয়নাব মসজিদের পাশেই অবস্থিত। এটি মঙ্গে নামক কানাগলির শেষ মাথায় অবস্থিত। মঙ্গে কানাগলির নামকরণ করা হয়েছে গ্যাসপার্ড মঙ্গের নামানুসারে, যিনি মিশরে ফরাসি অভিযানের সাথে ছিলেন।

ইতিহাস
------

 পাথরের ভাস্কর্য দরজা
 সুন্দর মাশরাবিয়্যা
বায়ত আল-সিন্নারি ১৭৯৪ সালে *ইব্রাহিম কাটখুদা আল-সিনারি* কতৃর্ক নির্মিত হয়েছিল, যার উপাধি সেনার শহরকে নির্দেশ করে। নেপোলিয়ন বোনাপার্টের সাথে মিশর অভিযানে যাওয়া বিজ্ঞান ও শিল্প কমিটির সদস্যদের থাকার জন্য ১৭৯৮ সালে ফরাসিরা প্রাসাদটি বাজেয়াপ্ত করে এবং এটিকে একটি বসবাসের বাড়ী ও ইনস্টিটিউটে পরিনত করে। এর লক্ষ্য ছিল মিশরের একটি পদ্ধতিগত অধ্যয়ন পরিচালনা করা, যেটি পরবর্তীতে বিখ্যাত ডেসক্রিপশন দে ল'ইজিপ্টে-এ প্রকাশিত হয়েছিল। গ্যাসপার্ড মঙ্গে ছিলেন নেপোলিয়ন বোনাপার্ট-এর ডেপুটি এবং জোসেফ ফুরিয়ার সেক্রেটারি। ১৮০১ সালে ফরাসি অভিযান সমাপ্তির সাথে ইনস্টিটিউটটিও বন্ধ হয়ে যায়।

১৯১৭ থেকে ১৯৩৩ পর্যন্ত বায়ত-আল সিন্নারি একটি ব্যক্তিগত নেপোলিয়ন যাদুঘর হিসেবে ব্যবহৃত হয়েছে। ১৯৯২ সালের কায়রো ভূমিকম্পের পর প্রাসাদটি পুনঃনির্মাণ করা হয়। ফ্রান্স, মিশর এবং ইউনেস্কো প্রাসাদটি পুনঃনির্মানে সহযোগিতা করেছিল। বর্তমানে প্রাসাদটি একটি গুরুত্বপূর্ণ সাংস্কৃতিক কেন্দ্র হিসেবে পরিচিত।

স্থাপত্য
--------

বায়ত আল-সিন্নারি দুটি স্বতন্ত্র অংশ নিয়ে গঠিত: পশ্চিম দিকের পুরোটা অভ্যর্থনা এলাকাসহ নিচতলা। দ্বিতীয় তলায় মাশরাবিয়্যের সাথে চমৎকার কাঠের কাজ করা ব্যাক্তিগত অ্যাপার্টমেন্টে এবং একটি ছোট হাম্মাম। প্রাসাদটিতে একটি মার্বেল ফোয়ারা কেন্দ্রিক অভ্যন্তরীণ আদালত রয়েছে।

তথ্যসূত্র
---------

1. ↑  Map of Bayt al-Sinnary Retrieved 2020-04-05.
2. ↑  History of Bayt Al Sinnari Retrieved 2020-04-05.
3. ↑  Official website of Bayt al-Sinnari Retrieved 2020-04-05.
4. ↑  UNESCO restoration of Bayt al-Sinnari Retrieved 2020-04-05.
5. ↑  Architecture of Bayt al-Sinnari Retrieved 2020-04-05.
6. ↑  Bernard Maury, Conserving and restoring the Harawi and al-Sinnari Houses in Cairo, Museum International (UNESCO Paris) 210:53, nº 2 (April–June 2001), pp 22-35.

সূত্র
-----

* ইউটিউবে বায়ত আল-সিনারি
* ফেসবুকে বায়ত আল-সিনারি
***দ্য লাইট অফ এশিয়া: দ্য গ্রেট রিনানসিয়াশন*** হল স্যার এডউইন আর্নল্ডের লেখা একটি বই। ১৮৭৯ সালের জুলাই মাসে লন্ডনে এই বইটির প্রথম সংস্করণ প্রকাশিত হয়।

এই বইটিতে আখ্যানকাব্যের আকারে রাজপুত্র সিদ্ধার্থ গৌতমের (যিনি পরবর্তীকালে বোধি-প্রাপ্ত হয়ে গৌতম বুদ্ধ নামে পরিচিত হন) জীবন ও সময়কালের বর্ণনা দেওয়া হয়েছে। এই বইতে তার জীবন, চরিত্র ও দর্শনের কথা একগুচ্ছ কবিতার আকারে বর্ণিত হয়েছে। বইটি ললিতবিস্তার সূত্র অবলম্বনে রচিত।

এই বইটি প্রকাশের কয়েক দশক আগে পর্যন্ত এশিয়ার বাইরে বুদ্ধ ও তার প্রতিষ্ঠিত ২,৫০০ বছরের পুরনো বৌদ্ধধর্ম সম্পর্কে লোকের জ্ঞান খুব কমই ছিল। আর্নল্ডের বইটি পাশ্চাত্যে বৌদ্ধধর্মকে জনপ্রিয় করে তোলার প্রথম সফল প্রচেষ্টাগুলির একটি।

প্রথম প্রকাশনার সময় থেকেই বইটি উচ্চ প্রশংসিত হয়। বইটি কয়েকবার সংশোধিতও হয়। একাধিক ভাষায় বইটি অনূদিত হয়েছিল। হিন্দিতে বইটি অনুবাদ করেছিলেন আচার্য রামচন্দ্র শুক্ল।

১৯৪৫ সালে অস্কার ওয়াইল্ডের *দ্য পিকচার অফ ডোরিয়ান গ্রে* (১৮৯১) উপন্যাসের চলচ্চিত্রায়ণে দেখানো হয়েছিল, নায়ক কারারুদ্ধ হলে তার এক বন্ধু তাকে এই বইটির একটি কপি দিয়ে সুন্দর জীবনে ফিরিয়ে আনার চেষ্টা করছে।

অধ্যায়
-------

প্রথম ছয়টি অধ্যায়ে বুদ্ধের প্রথম জীবনের কথা রয়েছে: কপিলাবস্তুর রাজপুত্র রূপে তার জন্ম, মানবজাতির দুঃখ সম্পর্কে তার প্রথম প্রত্যক্ষ জ্ঞান অর্জন, তার ধ্যানাবস্থা, এবং বহু বছর ধ্যানের পর তার বোধি লাভ। পরবর্তী অধ্যায়গুলিতে বুদ্ধের ভ্রমণ ও বাণীপ্রচারের কথা রয়েছে।

মঞ্চায়ন ও চলচ্চিত্রায়ণ
------------------------

ফ্রান্স অস্টেন ও হিমাংশু রাই ১৯২৮ সালে এই বই অবলম্বনে *প্রেম সন্ন্যাস* (ইংরেজিতে *দ্য লাইট অফ এশিয়া*) নামে একটি চলচ্চিত্র নির্মাণ করেন।

ডেভিড বাক এই বইটি অবলম্বনে *দ্য লাইট অফ এশিয়া* নামে একটি গীতি আলেখ্য রচনা করেছিলেন। এটি ১৮৮৭ সালে প্রথম মঞ্চায়িত হয়।

তথ্যসূত্র
---------

1. ↑  Sutin, L.: *All is Change: The Two-Thousand Year Journey of Buddhism to the West*, Little, Brown and Company, 2006. See pages 141 to 143.
2. ↑  Harvey, P.: *An Introduction to Buddhism*, Cambridge University Press, 1990. See page 303.
3. ↑  ইন্টারনেট মুভি ডেটাবেজে *Prem Sanyas*  (ইংরেজি)
4. ↑  Orr, N. Lee (2008). *Dudley Buck*, p. 98. University of Illinois Press

 Clausen, C. "Sir Edwin Arnold's *Light of Asia* and Its Reception," *Literature East and West*, XVII (1973), 174-191.

বহিঃসংযোগ
---------

* The Light of Asia at Project Gutenberg

| * দে
* স
গৌতম বুদ্ধ |
| --- |
| 
* বৌদ্ধধর্ম
* মূল শিক্ষা
	+ চতুরার্য সত্য
	+ অষ্টাঙ্গিক মার্গ
	+ মধ্যপন্থা
	+ উপদেশ
* শিষ্যবর্গ
	+ দশ প্রধান শিষ্য
* দৃশ্য চতুষ্টয়
* অভিনিষ্ক্রমণ
* পরিবার
	+ মায়া
	+ শুদ্ধোদন
	+ মহাপজাপতি গোতমী
* স্মৃতিবিজড়িত স্থান
	+ লুম্বিনী, বোধগয়া, বোধিবৃক্ষ, মহাবোধি মন্দির
	+ তীর্থস্থান
* অলৌকিক ক্ষমতা ও ক্রিয়াকলাপ
* জন্মদিন
* ভবিষ্যদ্বাণী
* শারীরিক বৈশিষ্ট্য
* মৃত্যু
* দেহাবশেষ
	+ চৈত্য
	+ দন্ত
	+ পদচিহ্ন
* বুদ্ধমূর্তি
* মূর্তিবিদ্যা
* চলচ্চিত্র
* বিশ্বের ধর্মে
	+ হিন্দুধর্মে

 |
| 
* কমন্স পাতা কমনস
* উইকিউক্তি পাতা উইকিউক্তি

 |
**ক্রিস্টি হ্রদ** একটি ব্যক্তিগত স্কিইং সাইট যা উত্তর ক্যারোলিনার গ্রিনভিলে অবস্থিত, যেখানে দুটি কৃত্রিম হ্রদ রয়েছে। হ্রদটির নামকরণ করা হয়েছে সাবেক ওয়াটার স্কিইং চ্যাম্পিয়ন ক্রিস্টি ওভারটন জনসনের নামে যদিও বিশেষত ওয়াটার স্কিইংয়ের জন্য ডিজাইন করা হয়েছে, ক্রিস্টি লেক ক্রস কান্ট্রি কোর্স হিসাবেও ব্যবহৃত হয়।

বিবরণ
-----

মূল ক্রিস্টি ১৯৮১ সালে ১৯৫০ ফুট (৫৯০ মিটার) দৈর্ঘ্যে এবং ২১০-৩০০ ফুট (৬৪-৯১মিটার) প্রস্থে শেষ হয়েছিল ।কাছাকাছি অবস্থিত দ্বিতীয় হ্রদটি ২০০০ সালে ১৮৫০ ফুট (৫৬০ মিটার) দৈর্ঘ্য এবং ২১০ ফুট (৬৪ মিটার) প্রস্থে শেষ হয়েছিল। হ্রদ চ্যাম্পিয়নশিপ ক্যালিবার হিসাবে বর্ণনা করা হয়।

অবস্থান
-------

গ্রিনভিল থেকে আট মাইল দূরে অবস্থিত ক্রিস্টি হ্রদটি পার্কার ওভারটনের পিছনের উঠোনে নির্মিত হয়েছিল, মূলত তাঁর কন্যা ক্রিস্টি ওভারটন জনসনের জন্য ১২ বছর বয়সে নির্মিত হয়েছিল, এই সময় হ্রদটি ওয়াটার স্কিইংয়ের নিকটতম স্থান হিসাবে নির্মিত হয়েছিল তখন এক নদীর উপরের নদী ছিল ।

ব্যবহার
-------

এই হ্রদ আশেপাশের অঞ্চলটি প্রায় ৩০০ একর (১২০ হেক্টর) মূলত ক্রস কান্ট্রি চলমান বৈঠকের জন্য ব্যবহৃত হয়, যার মধ্যে জাতীয় কলেজিয়েট অ্যাথলেটিক অ্যাসোসিয়েশন আঞ্চলিক চ্যাম্পিয়নশিপ (২০০৩ এবং ২০০৫) এবং সম্মেলন ইউএসএ চ্যাম্পিয়নশিপ (২০০১এবং ২০০৬) মিলিত হয়। 
হ্রদটি এর আগে ১৯৯৬ এবং ১৯৯৭ মার্কিন যুক্তরাষ্ট্রের ওপেন ওয়াটার স্কি চ্যাম্পিয়নশিপ আয়োজন করেছিল হ্রদ ক্রিস্টি মার্কিন যুক্তরাষ্ট্রের খোলার অংশ হিসাবে গ্রিনভিলের প্রথম প্রো ট্যুর ইভেন্টটি হোস্ট করেছে । ১৯৮৯সালে, ক্রিস্টি হ্রদ মার্কিন যুক্তরাষ্ট্রে দেড় শতাধিক সুপারস্টিটের মধ্যে তালিকাভুক্ত করা হয়েছিল, এর মধ্যে কেবল তিনটি সাইটই উত্তর ক্যারোলাইনাতে রয়েছে ।

টুর্নামেন্টের সাইট হিসাবে ব্যবহার ছাড়াও ক্রিস্টি ওভারটনের সামুদ্রিক ব্যবসায়ের পরীক্ষার সাইট হিসাবেও ব্যবহৃত হয়েছিল। "Supersites"। *Water Ski Magazine*। **11** (9): 97। নভে–ডিসে ১৯৮৯। সংগ্রহের তারিখ ২৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: তারিখ বিন্যাস (link) </ref>

তথ্যসূত্র
---------

1. ↑  "WaterSki"। *WaterSki Magazine*। **28** (6): 49–50। জুলাই ২০০৬। সংগ্রহের তারিখ ২৬ ডিসেম্বর ২০১৯।
2. ↑  Anastasis, Louis। "A life of skiing and a story of survival"। *Gainesville Sun* (ইংরেজি ভাষায়)। ২৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৯।
3. ↑  "Facilities | Overton's Lake Kristi"। *East Carolina University Athletics* (ইংরেজি ভাষায়)। ECU Pirates। সংগ্রহের তারিখ ২৬ ডিসেম্বর ২০১৯।
4. ↑  "Welcome Site | Overton's Water Ski Classic"। *WaterSki Magazine*। **22** (4): 38। মে ২০০০। সংগ্রহের তারিখ ২৭ ডিসেম্বর ২০১৯।
***দ্য রাইজ অব ইসলাম এণ্ড দ্য বেঙ্গল ফ্রন্টিয়ার*** ইংরেজি ভাষায় লিখিত একটি গুরুত্বপূর্ণ ইতিহাস গ্রন্থ যাতে ভারতবর্ষের বঙ্গে ইসলামের আবির্ভাব এবং বিস্তার সম্পর্কে বিশদ আলোকপাত করা হয়েছে এবং, বিশেষ করে, এর কারণ তালাশ করা হয়েছে। এই গ্রন্থটির রচয়িতা প্রসিদ্ধ মার্কিন ইতিহাসবিদ রিচার্ড ম্যাক্সওয়েল ইটন।

প্রকাশনা তথ্য
-------------

শক্ত মলাটের *দ্য রাইজ অব ইসলাম এণ্ড দ্য বেঙ্গল ফ্রন্টিয়ার* গ্রন্থটি মার্কিন যুক্তরাষ্ট্রের ইউনিভার্সিটি অব ক্যালিফর্ণয়া প্রেস (বার্কলে) কর্তৃক ১৯৯৩ খ্রিষ্টাব্দে প্রথম প্রকাশিত। জুলাই ১৯৯৬ এ প্রকাশিত পেপারব্যাক সংস্করণের (ISBN 9780520205079) পৃষ্ঠা সংখ্যা ৩৮৮।

কাঠামো
------

এই গ্রন্থে দুই খণ্ডে ১১টি অধ্যায় রয়েছে। প্রথম খণ্ডে `সুলতানদের রাজত্বে বঙ্গ' এই শিরোনামের অধীনে ৫টি এবং দ্বিতীয় খণ্ডে `মুঘলদের আমলে বঙ্গ' শিরোনামের অধীনে ৬টি অধ্যায় রয়েছে। গ্রন্থশেষে কিছু টাকশাল শহর ও বঙ্গের প্রধান শাসকদের (1204-1757) তালিকা, গ্রন্থপঞ্জি ইত্যাদি সংযোজন করা হয়েছে। গ্রন্থের শুরুতে রয়েছে লেখক রচিত একটি ভূমিকা।

বিষয়বস্তু
----------

এই মূল্যবান ইতিহাসগ্রন্থের বিষয়বস্তু বাংলায় ইসলামের প্রবর্তন ও ক্রমবিকাশ। বিশেষ করে ১২০৪ খ্রিষ্টাব্দ থেকে ১৭৬০ খ্রিষ্টাব্দ পর্যন্ত কালপরিধিতে ইসলামের অপ্রতিরোধ্য গ্রহণযোগ্যতার কারণ অন্বেষণ করেছেন রিচার্ড ইটন। ভারতবর্ষের দক্ষিণের এই এলাকাই ইসলামকে দ্রুত এবং ব্যাপকারে গ্রহণ করেছে। তবে শুরুতে বঙ্গের আদি সামাজিক, অর্থনৈতিক ও রাজনৈতিক অবস্থার বর্ণনা দিয়েছেন ইটন সাহেব। গুরুত্বের সঙ্গে ব্যাখ্যা করেছেন কেন, কোন পরিস্তিতিতে মানুষ তার ধর্ম বদল করে। বিবিধ নৃতাত্ত্বিক, পুরাতাত্ত্বিক, সাংস্কৃতিক প্রমাণ, গান, কবিতা, লোককাহিনী ও কথ্য ইতিহাস তিনি বিশ্লেষণ করেছেন যার মধ্য দিয়ে ভারতীয় সভ্যতা ও ইসলামের মধ্যে দীর্ঘ মিথস্ত্রিয়ার একটি তুলনারহিত বয়ান ফুটে উঠেছে। তিনি ব্যাখ্যা করেছেন কীভাবে ইসলামের সীমানা ক্রমশঃ এবং দ্রুত সম্প্রসারিত হয়েছে।

তথ্যসূত্র
---------

1. ↑  *The Rise of Islam and the Bengal Frontier, 1204-1760*
2. ↑  সূচীপত্র
3. ↑  ইউনিভার্সিটি অব ক্যালিফর্ণয়া প্রেস

বহিঃসংযোগ
---------

* দ্য রাইজ অব ইসলাম এণ্ড দ্য বেঙ্গল ফ্রন্টিয়ার গ্রন্থের প্রতিলিপি
* গ্রন্থের বিষয়সূচী
* জার্ণাল অব ইসলামিক স্টাডিস-এ গ্রন্থালোচনা, ১৯৯৬, পৃ.১১৩-১১৫
পশ্চিমবঙ্গের বহরমপুর কোর্ট রেলওয়ে স্টেশন-এর পার্শ্ব প্ল্যাটফর্ম
একটি **পার্শ্ব প্ল্যাটফর্ম** হল একটি রেলওয়ে স্টেশন, ট্রাম স্টপ, বা ট্রানজিটওয়েতে এক জোড়া ট্র্যাকের বিপরীত পাশে অবস্থিত একটি প্ল্যাটফর্ম। পার্শ্ব প্ল্যাটফর্ম একটি স্টেশনের উভয় দিক থেকে রেল চলাচলের জন্য প্রাথমিক স্টেশন নকশা যা ডবল ট্র্যাক রেল লাইনগুলির জন্য ব্যবহৃত হয় (উদাহরণস্বরূপ, দ্বীপ প্ল্যাটফর্ম যেখানে ট্র্যাকের মধ্যে একটি প্ল্যাটফর্ম থাকে)। পার্শ্ব প্ল্যাটফর্মগুলি একটি দ্বীপ প্ল্যাটফর্মের তুলনায় স্টেশনটির জন্য একটি বৃহত্তর সামগ্রিক পাদদেশে পরিনত হতে পারে, যেখানে ট্র্যাকের মাধ্যমে একক প্রস্থের প্ল্যাটফর্মগুলি যাত্রী দ্বারা ভাগ করা যেতে পারে।

কিছু স্টেশনগুলিতে, দুই পাশের প্ল্যাটফর্মগুলি সংযুক্ত করার জন্য ওভার ব্রিজ বা সেতু ব্যবহার করা হয়। যদিও পার্শ্ব প্ল্যাটফর্মগুলির একটি জোড়া প্রায়শই একটি ডুয়াল ট্র্যাক লাইনের জন্য পরিষেবা সরবরাহ করা হয়, একটি একক পার্শ্ব প্ল্যাটফর্ম সাধারণত একটি একক-ট্র্যাক লাইনের জন্য ব্যবহার করা হয়।

বিন্যাস
-------

দুটি পাশের প্ল্যাটফর্ম বিশিষ্ট বেশিরভাগ স্টেশনগুলির মধ্যে একটি 'আপ' প্ল্যাটফর্ম রয়েছে যা ট্রেনের প্রাথমিক গন্তব্য দিকে অগ্রসর হওয়া ট্রেনগুলি দ্বারা ব্যবহৃত হয়, অন্য প্ল্যাটফর্মটি 'ডাউন' প্ল্যাটফর্ম যা বিপরীত পথে ট্রেনগুলি চলাচলে ব্যবহার করা হয়। সাধারণত, স্টেশনগুলির প্রধান সুবিধাগুলি 'আপ' প্ল্যাটফর্মে অবস্থিত থাকে এবং ওভার ব্রিজ, সাবওয়ে বা ট্র্যাক ক্রসিংয়ের মাধ্যমে অন্য প্ল্যাটফর্মটি ব্যবহার করা হয়। তবে, বেশিরভাগ ক্ষেত্রে স্টেশনের প্রধান ভবনগুলি যে শহর বা গ্রামে অবস্থিত শেই শহর বা গ্রামের যাত্রীদের সুবিধার কথা মেনে নির্মিত হয়।

তথ্যসূত্র
---------

1. 1 2  "Railway Station Design"। *Railway Technical Web Pages*। জুন ৯, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৬।
2. ↑  "Railway Platform and Types"। *Railwaysysyem.net*। সংগ্রহের তারিখ ২০১৭-০৬-৩০।

বহিঃসংযোগ
---------
**জোকার** বিল ফিঙ্গার, বব কেন ও জেরি রবিনসন কত্তৃক সৃষ্ট একটি কাল্পনিক সুপারভিলেন বা খল চরিত্র। ডিসি কমিক্স দ্বারা প্রকাশিত ব্যাটম্যান কমিক বইয়ের প্রথম সংখ্যায় (২৫শে এপ্রিল ১৯৪০) এর আবির্ভাব ঘটে। চরিত্রটি তৈরী করার পিছনে আসল কৃতিত্ব কার, তা নিয়ে মতভেদ আছে। কেন ও রবিনসনের দাবি জোকারকে তারাই বানান এবং ফিঙ্গারের কাজ ছিল লেখার। প্রথম আবির্ভাবেই জোকারকে মেরে ফেলবার পরিকল্পনা ছিল। পরে সম্পাদকের হস্তক্ষেপে চরিত্রটি বাঁচিয়ে রাখা হয় ব্যাটম্যানের প্রধান শত্রু হিসেবে গড়ে তোলার জন্য।

কমিক বইয়ে তাকে একজন অপরাধমূলক পরিকল্পনাকারী হিসেবে চিত্রিত করা হয়েছে। প্রথমে এক ধর্ষকামী, বিকৃতমনস্ক, ব্যাধিগ্রস্থ ব্যক্তি হিসেবে তার আত্মপ্রকাশ ঘটলেও ১৯৫০ দশকের শেষ দিকে কমিক্স কোড অথরিটির সুপারিশে তাকে এক নির্বোধ ফন্দীবাজের রূপ দেওয়া হয়। পরে ১৯৭০ দশকের শুরুর দিকে আবার তাকে পুরনো রূপে ফিরিয়ে নিয়ে যাওয়া হয়। প্রধান শত্রু হিসেবে ব্যাটম্যানের উল্ল্যেখযোগ্য গল্পগুলিতে জোকারের উপস্থিতি আমরা দেখতে পাই। যেমন দ্বিতীয় রবিন ও ব্যাটম্যানের রক্ষী জেসন টডের হত্যা বা ব্যাটম্যানের সহযোগী বারবারা গরডনের পক্ষাঘাত। গত কয়েক দশকে জোকারের উৎপত্তির বেশ কিছু গল্প প্রকাশিত হয়েছে। তার মধ্যে সব থেকে প্রচলিত গল্প অনুযায়ী সে একটি রাসায়নিক বর্জ্যের আধারে পড়ে যায়, যার ফলে তার চামড়া সাদা, চুল সবুজ ও ঠোঁট গাঢ় লাল হয়ে ওঠে। চেহারার এই বিকৃতি তাকে পাগল করে তোলে। ব্যক্তিত্ব এবং চেহারায় ব্যাটম্যানের বিপরীত জোকার তার সার্থক প্রতিদ্বন্দ্বী হয়ে ওঠে।
**ভোল্ট** (ইংরেজি: Volt; সঙ্কেত: V) হল এসআই একক পদ্ধতিতে তড়িৎ বিভব প্রভেদ, তড়িচ্চালক বল, ভোল্টেজ, বৈদ্যুতিক বিভবের একক।। এর নাম রাখা হয়েছে ইতালীয় বিজ্ঞানী আলেসান্দ্রো ভোল্টা'র (১৭৪৫–১৮২৭) নামানুসারে, যিনি সর্বপ্রথম বৈদ্যুতিক ব্যাটারি আবিষ্কার করেন।

সংজ্ঞা
------

১ এম্পিয়ার বিদ্যুৎ প্রবাহ কোন পরিবাহীর মধ্য দিয়ে প্রবাহিত হওয়ার সময় যদি ১ ওয়াট কাজ সম্পন্ন করে, তাহলে ঐ পরিবাহীর দুই প্রান্তের বিভব পার্থক্যকে ১ ভোল্ট বলে। এটি ১ মিটার দূরত্বের পাশাপাশি দুটি সমান্তরাল, অসীম সমতলের মধ্যের বিভব প্রভেদ যেটি ১ নিউটন প্রতি কুলম্ব এর একটি বৈদ্যুতিক ক্ষেত্র তৈরি করে। উপরন্তু, এটি দুটি পয়েন্টের মধ্যে বিভব প্রভেদ যা ১ জুলের শক্তি প্রতি কুলম্ব এর আধান প্রদান করবে যা এটির মধ্য দিয়ে যায়। এটি এসআই বেস ইউনিটগুলির (মি, কেজি, এস এবং এ পদে প্রকাশ করা যেতে পারে।

এটি আম্পিয়ার টাইম ওহম s (বর্তমান সময় প্রতিরোধের, ও‍’মের সূত্র, ওয়াটস প্রতি আম্পিয়ার (ক্ষমতা প্রীতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য: (ক্ষমতা প্রতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য:

১৯৯০ খ্রীস্টাব্দ হতে আন্তর্জাতিকভাবে ভোল্টকে সংজ্ঞায়িত করা হয় জোসেফসন ক্রিয়ার মাধ্যমে। 

**K{J-90}** = 0.4835979 GHz/µV.

প্রচলিত ভোল্টেজ
---------------

১.৫ ভোল্ট সি-কোষ ব্যাটারী
বিভিন্ন পরিচিত উৎসে ব্যবহৃত ভোল্টের উদাহরণ হল:

* স্নায়ু কোষের বিভব পার্থক্য: ৪০ মিলিভোল্ট
* পূনরাহিতকরণযোগ্য ক্ষারীয় ব্যাটারী: ১.২ ভোল্ট
* সাধারণ ব্যাটারী (উদাহরণস্বরূপ, এএএ, এএ, সি এবং ডি কোষসমূহ): ১.৫ ভোল্ট
* লিথিয়াম পলিমার রিচার্জেবল ব্যাটারী: ৩.৭ ভোল্ট
* ট্রানজিস্টর-ট্রানজিস্টর লজিক মাত্রা: ৫ ভোল্ট
* মোটরগাড়ির বৈদ্যুতিক ব্যবস্থা: ১২ ভোল্ট
* গৃহস্থালী বিদ্যুৎ সরবরাহ: : ২৪০ ভোল্ট অস্ট্রেলিয়া, ১২০ ভোল্ট উত্তর আমেরিকা, ২৩০ ভোল্ট (ইউরোপ ), ২২০-২৩০ ভোল্ট (এশিয়া)
* বজ্রপাত: বিভিন্ন রকম, প্রায় ১০০ মেগাভোল্ট।

ভোল্ট এককের ইতিহাস
------------------

গ্যালভানিক ক্রিয়া সংক্রান্ত ব্যাপারে লুইজি গ্যালভানি'র সাথে মতপার্থক্যের কারণে আলেসান্দ্রো ভোল্টা ১৮০০ খ্রীস্টাব্দে আধুনিক ব্যাটারীর প্রাচীন সংস্করণ ভোল্টার স্তুপ তৈরি করেন। ভোল্টা আবিষ্কার করেন যে, বিদ্যুৎ উৎপাদনের জন্য সবচেয়ে কার্যকর ধাতু জোড় হচ্ছে দস্তা ও রূপা। ১৮৮০ এর দশকে আন্তর্জাতিক বৈদ্যুতিক সম্মেলন (বর্তমানে আন্তর্জাতিক ইলেক্ট্রো-টেকনিকাল কমিশন - IEC) বৈদ্যুতিক বিভবের (শক্তির) একক হিসাবে ভোল্টকে অনুমোদন করে।

তথ্যসূত্র
---------

1. ↑  "SI Brochure, Table 3 (Section 2.2.2)"। BIPM। ২০০৬। ২০০৭-০৬-১৮ তারিখে মূল থেকে আর্কাইভ করা। সংগ্রহের তারিখ ২০০৭-০৭-২৯।
2. ↑  Rudolf F. Graf, "Volt", Dictionary of Electronics; Radio Shack, 1974-75. Fort Worth, Texas. ISBN B000AMFOZY
3. ↑  BIPM SI Brochure: Appendix 1, p. 144
4. ↑  Robert Routledge (১৮৮১)। *A popular history of science* (2nd সংস্করণ)। G. Routledge and Sons। পৃষ্ঠা 553। আইএসবিএন 0-415-38381-1।
একটি **ভৌগোলিক টপ-লেভেল ডোমেইন** হলো ভৌগোলিক, ভূরাজনৈতিক, জাতিগত, ভাষাগত বা সাংস্কৃতিক সম্প্রদায়ের নাম ব্যবহার করে ইন্টারনেটের ডোমেইন নেম সিস্টেমের একটি টপ-লেভেল ডোমেইন।

২০১৪ সাল পর্যন্ত, ভৌগোলিক টপ-লেভেল ডোমেইন-এর বেশ কয়েকটি উদাহরণ বিদ্যমান: লন্ডনের ব্যবসা, সংস্থা এবং ব্যক্তিদের একটি অনলাইন নামকরণ উপস্থিতি স্থাপন করতে সক্ষম করার জন্য `.লন্ডন` ডোমেইন; `.এশিয়া` এশিয়ার জন্য; `.রিও` রিউ দি জানেইরু শহরের জন্য; `.কেবেক` (কেবেক প্রদেশের জন্য)। `.ইউ` হল একটি কান্ট্রি কোড টপ-লেভেল ডোমেইন, যেহেতু "ইউ" আইএসও ৩১৬৬-১-এ ইউরোপীয় ইউনিয়নের জন্য একটি সংরক্ষিত দেশের কোড।

ভৌগোলিক টপ-লেভেল ডোমেইন ২০১৭ সালে একটি অংশিদার গ্রুপ গঠন করেছে যা আইসিএএনএন-এ রেজিস্ট্রি স্টেকহোল্ডার গ্রুপ (আরওয়াইএসজি) এর সদস্য। ভৌগোলিক টপ-লেভেল ডোমেইন গ্রুপ এআইএসবিএল বেলজিয়ামে অবস্থিত একটি আন্তর্জাতিক অলাভজনক সদস্যপদ সমিতি। এটি একটি জেনেরিক টপ-লেভেল ডোমেইন পরিচালনাকারী প্রতিষ্ঠানের স্বার্থকে প্রতিনিধিত্ব করে এবং প্রচার করে যা একটি ভৌগোলিক নাম, ভৌগোলিক শনাক্তকারী বা ভৌগোলিক উৎপত্তি (তথাকথিত জিওটিএলডি) ইন্টারনেটে সংশ্লিষ্ট স্থান, ভাষা এবং সংস্কৃতি পরিবেশন করার উদ্দেশ্যে।

আন্তর্জাতিকীকৃত দেশের কোড
-------------------------

একটি আন্তর্জাতিকীকৃত কান্ট্রি কোড টপ-লেভেল ডোমেইন একটি জিওটিএলডি-র অনুরূপ, যার মধ্যে দুটি পার্থক্য রয়েছে: এটি একটি সার্বভৌম রাষ্ট্রের জন্য বিশেষভাবে ব্যবহৃত একটি ডোমেইন। অন্য পার্থক্য হল যে একটি আন্তর্জাতিকীকৃত দেশের কোড একটি সিসিটিএলডি হিসাবে বিবেচিত হয় এবং একটি জিওটিএলডি নয়।

আরও দেখুন
---------

* কান্ট্রি কোড টপ-লেভেল ডোমেইন
* জেনেরিক টপ-লেভেল ডোমেইন

তথ্যসূত্র
---------

1. ↑  "Homepage"। *Dot London*। সংগ্রহের তারিখ ২০২১-০৮-০৪।
2. ↑  "Geotld Group | Promoting Local Digital Identities" (ইংরেজি ভাষায়)। সংগ্রহের তারিখ ২০২১-০৮-০৪।
**প্রমোদকুমার চট্টোপাধ্যায়** (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে *অন্ধ্র জাতীয় কলাশালার* প্রতিষ্ঠাতা অধ্যক্ষ ছিলেন।[1]

তার আঁকা বহু ছবির মধ্যে উল্লেখযোগ্য হল *ঊষা ও বরুণ* (বর্তমানে ইটালিতে), *হরপার্বতী*, *শিবনৃত্য*, *চন্দ্রশেখর* (বর্তমানে রাশিয়ায়), *মনসা*, *আম্রপালী* প্রভৃতি। তিনি ভালো প্রতিকৃতি আঁকতে পারতেন। তার আঁকা *শ্রীরামকৃষ্ণ*, *শ্রীঅরবিন্দ*, *বঙ্কিমচন্দ্র* প্রভৃতি উল্লেখযোগ্য।[1]

তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই *তন্ত্রাভিলাষীর সাধুসঙ্গ*। তার আত্মজীবনী মূলক বই হল *প্রাণকুমার*। [1]

তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।[1]

তার কয়েকটি উল্লেখযোগ্য বইয়ের নাম হল :

|  |  |  |
| --- | --- | --- |
| * প্রাণকুমার
* হিমালয়পারে কৈলাস ও মানস সরোবর
* হিমালয়ের মহাতীর্থে
* যমুনোত্তরী হতে গঙ্গোত্তরী ও গোমুখ
* হরি যাকে রাখেন
* অবধূত ও যোগিসঙ্গ
* মুক্তপুরুষ প্রসঙ্গ
* অতীত স্বপন
 | * সেকাল ও একাল
* জলাধারের অন্তরীক্ষ
* পঞ্চমা
* অদৃষ্ট রহস্য
* প্রাণকুমার
* তন্ত্রাভিলাষীর সাধুসঙ্গ
* দীপঙ্করের উপনয়নে - কাব্যগ্রন্থ
 |  |

তথ্যসূত্র
---------

1. 1 2 3 4  সংসদ বাঙালি চরিতাভিধান - প্রথম খণ্ড - সাহিত্য সংসদ
**প্রমোদ দাশগুপ্ত** (১৩ জুলাই ১৯১০ - ২৯ নভেম্বর ১৯৮২) একজন ভারতীয় বাঙালি কমিউনিস্ট রাজনীতিবিদ ছিলেন। তিনি ভারতের কমিউনিস্ট পার্টি (মার্কসবাদী) (সিপিআই (এম)) এর পশ্চিমবঙ্গ শাখার প্রথম সম্পাদক ছিলেন, ১৯৬৪ সালে পার্টির জন্ম থেকে ১৯৮২ সালে তাঁর মৃত্যু পর্যন্ত। তিনি সিপিআই (এম) এর পলিটবুরোরও সদস্য ছিলেন, পার্টির সর্বোচ্চ সিদ্ধান্ত গ্রহণকারী পরিষদ। যদিও তিনি ব্যক্তিগতভাবে কখনও নির্বাচনে প্রতিদ্বন্দ্বিতা করেননি, দাশগুপ্ত দল এবং পার্টির ক্যাডারদের শৃঙ্খলাবদ্ধ সংগঠক হিসাবে খ্যাতি অর্জন করেছিলেন। তাঁর নেতৃত্বে, সিপিআই (এম) -র নেতৃত্বাধীন বামফ্রন্ট ১৯৭৭ সালের নির্বাচনের এক দুর্দান্ত বিজয়ী হয়ে ক্ষমতায় এসেছিল এবং দাশগুপ্তের মৃত্যুর পরে বেশ কয়েক দশক ধরে পশ্চিমবঙ্গের রাজনীতিতে প্রভাবশালী শক্তি হিসাবে রয়ে গিয়েছিল।

জীবনী
-----

প্রমোদ দাশগুপ্ত ১৯১০ সালের জুলাই মাসে ব্রিটিশ ভারতের অবিভক্ত বাংলার কুঁয়োরপুর বৈদ্য পরিবারে জন্মগ্রহণ করেছিলেন। তাঁর বাবা সরকারি চাকরিতে নিযুক্ত একজন চিকিৎসক ছিলেন। দাশগুপ্তের আট ভাইবোন ছিল, যাদের মধ্যে একটি বোন সহকর্মী সিপিআই (এম) সদস্য হবেন।  তিনি ১৯২৪ সালে সন্ত্রাসবাদী আন্দোলনের সাথে যুক্ত হয়ে অনুশীলন দলে যোগ দেন। ১৯২৮ সালে বরিশাল জিলা স্কুল থেকে প্রথম বিভাগে ম্যাট্রিক পাশ করেন এবং ব্রজমোহন কলেজে ইঞ্জিনিয়ারিং পড়ায় প্রবৃত্ত হন। এরপরেই তিনি তাঁর রাজনৈতিক কর্মকাণ্ড কলকাতায় সরিয়ে নিয়েছিলেন। কলকাতা কর্পোরেশন ওয়ার্কশপে মেকানিকাল ইঞ্জিনিয়ারিং-এ শিক্ষানবিশ ছিলেন।

১৯২৯ সালে বিখ্যাত মেছুয়া বাজার বোমা মামলায় তাঁকে গ্রেপ্তার করা হয়েছিল এবং সতীশচন্দ্র পাকড়াশী, সুধাংশু দাসগুপ্ত ও সত্যব্রত সেনের মতো আরও কয়েকজনকে গ্রেপ্তার করা হয়েছিল। তাঁদের মধ্যে কয়েকজনকে দোষী সাব্যস্ত করা হয়েছিল এবং কারাদন্ডে দণ্ডিত করা হয়েছিল, যদিও প্রমোদকে দোষী সাব্যস্ত করার মতো যথেষ্ট প্রমাণ ছিল না। তবে তাঁকে বেঙ্গল ফৌজদারি আইন সংশোধন আইনে আটক করা হয়েছিল। তিনি আট বছরের জন্য বাংলার বিভিন্ন কারাগারে এবং দেওলি আটক শিবিরে ছিলেন। ১৯৩৭ সালে তিনি মুক্তি পেয়েছিলেন।

১৯৩৮ সালে তিনি ভারতের কমিউনিস্ট পার্টির সদস্য ও ১৯৪৫ সালে দলীয় মুখপত্র 'স্বাধীনতা'র কর্মাধ্যক্ষ হন।

১৯৪৭ সালে প্রাদেশিক কমিটির সদস্য হন, ১৯৬০ সালে অবিভক্ত কমিউনিস্ট পার্টির রাজ্য সম্পাদক, পরের বছর কেন্দ্রীয় কমিটির সদস্য হন। ১৯৬৪ সালে পার্টি বিভক্ত হলে সিপিআই (এম) দলে যোগ দেন। ১৯৬১ থেকে ১৯৭৭ সালে পার্টিকে এগিয়ে নিয়ে যাওয়ায় তার সাংগঠনিক ক্ষমতার পরিচয় পাওয়া যায়।

১৯৮২ সালে চিকিৎসার জন্য প্রমোদ চীন দেশে যান। তার সঙ্গে ছিলেন বুদ্ধদেব ভট্টাচার্য। চীনের বেইজিংয়েই তার মৃত্যু হয়।

তথ্যসূত্র
---------

1. 1 2 3 4 5 6  *সংসদ বাঙালি চরিতাভিধান*। কলকাতা: শিশু সাহিত্য সংসদ। পৃষ্ঠা ৫৭৫। আইএসবিএন 978-81-7955-135-6।
2. ↑  "'Jyoti Basu is Mr Soft and Pramode Dasgupta the Mr Hard of West Bengal CPM' ". *India Today*. 15 April 1978.
3. ↑  July 26, Sumanta Sen; December 31, 2013 ISSUE DATE:; September 16, 1982UPDATED:; Ist, 2014 17:46। "Marxist leader Promode Dasgupta's death leaves a political void in CPI-M"। *India Today* (ইংরেজি ভাষায়)। সংগ্রহের তারিখ ২০২০-০৭-১৭।
4. ↑  August 1, Sumanta Sen; January 31, 2013 ISSUE DATE:; May 14, 1983UPDATED:; Ist, 2014 18:21। "Younger CPI(M) members make their presence felt after Promode Dasgupta's death"। *India Today* (ইংরেজি ভাষায়)। সংগ্রহের তারিখ ২০২০-০৭-১৭।

* "স্মরণিকা: পিডিজি "। *গণশক্তি* । 31 জুলাই 2018-এ পুনরুদ্ধার করা হয়েছে।
**প্রমথনাথ মুখোপাধ্যায়** (? - ২৩ আগস্ট, ১৯৩৭) একজন ব্রিটিশ বিরোধী স্বাধীনতা আন্দোলনের সশস্ত্র বাঙালি বিপ্লবী। তিনি ঢাকা জেলার বাসিন্দা ছিলেন। *শান্তি* নামে বিপ্লবী দলে পরিচিত ছিলেন।

বিপ্লবী কর্মকাণ্ড
-----------------

অনুশীলন সমিতিতে যোগ দিয়েছিলেন তিনি। ২ জুন, ১৯০৮ সালের ঢাকা জেলার বাহ্রা ডাকাতিতে তার বিশেষ ভূমিকা ছিল। তিনি গুলিচালনায় সব্যসাচী ছিলেন। যে কোনো হাতেই অনায়াস লক্ষ্যভেদ করতে পারতেন। পুলিশ অনুসরন করলে এই বিপ্লবী গুলি বিনিময়ে দক্ষতা দেখান। ১৯১০ সালে ঢাকা ষড়যন্ত্র মামলায় অনেকের সাথে ধরা পড়েন এবং সাত বছর বন্দী জীবন যাপন করেন। মুক্তি পেয়ে পূনরায় বৈপ্লবিক কাজে যোগ দেন ও ব্রহ্মদেশ, চীন ইত্যাদি নানা দেশে, ভারতের বিভিন্ন জায়গায় ছদ্মবেশে ঘুরে বেড়ান। তিনি ইউরোপ ও আমেরিকার বিভিন্ন দেশেও ছদ্মনামে গেছেন।

শেষ জীবন
--------

বিপ্লবোত্তর জীবনে প্রমথনাথ সন্ন্যাস গ্রহণ করে রাজনীতি থেকে দূরে সরে যান। নাম গ্রহণ করেন দীনানন্দ সরস্বতী। সন্ন্যাস জীবনে তিনি উত্তর ভারত ও রাজস্থানের পাহাড়ী অঞ্চলে বসবাস করতেন। ২৩ আগস্ট, ১৯৩৭ খৃষ্টাব্দে ঢাকায় মৃত্যু হয় এই বিপ্লবীর।

তথ্যসূত্র
---------

1. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩০৯।
**রক্তবীজাসূর** হিন্দু ধর্মগ্রন্থ দেবীভাগবত পুরাণ ও মার্কণ্ডেয় পুরাণে বর্ণিত শুম্ভাসূর ও নিশুম্ভাসূরের প্রধান সেনাপতি । মহাদেবের আশীর্বাদে মহাদানব রক্তবীজাসূর শোণিত ধরনীতলে পতিত হইলেই এক নতুন রক্তবীজাসূর সৃষ্টি হইত ।

দেবী কৌষিকীর সহিত যুদ্ধ
-----------------------

দেবীভাগবত পুরাণ ও মার্কেণ্ডেয় পুরাণে বর্ণিত কাহিনী অনুসারে যখন শুম্ভাসূর ও নিশুম্ভাসূর ত্রিলোক বিজয় করে ঋষিদের অত্যাচার ও দেবতাদের স্বর্গচ্যুত করে তখন দেবতারা মহামায়ার স্তব করেন । দেবতার স্তুতিতে প্রসন্ন হয়ে পার্ব্বতী তার গাত্র কোষ হইতে পরম তেজস্বী, পরম রূপবতী নারীর সৃষ্টি করেন । পার্ব্বতীর কোষ হইতে সমুৎপন্ন বলিয়া সেই মহাকায়া দেবী কৌষিকী নামে বিখ্যাতা হয় । দেবী কৌষিকী রূপভেদে চন্ডী । আর দেবী পার্ব্বতীর গাত্রবর্ণ কৃষ্ণবর্ণ ধারণ করে বলিয়া দেবী কালীকা নামে বিখ্যাতা হন । দেবতাদের অভয় প্রদান করে দেবী কৌষিকী, শুম্ভাসূর ও নিশুম্ভাসূর বধের নিমিত্ত রণক্ষেত্রে গমন করেন। রক্তবীজাসূর সমরক্ষেত্রে অবতরণ করে দেবীর সহিত যুদ্ধাভিলাষে উদ্যত হয় । দেবী খড়্গ প্রহারে রক্তবীজাসূরের মুণ্ডছেদন বা মুণ্ডবধ করেন । অনন্তর মহাসুরের শোণিতধারা ভূমিতলে পতিত হয় ও পতিত রুধি হইতে সহস্র রক্তবীজাসূরের সৃষ্টি হয় । দেবী কখনও খড়্গ কখনও শূল প্রহারে নবসৃষ্ট রক্তবীজাসূর দেহ বিদারণ করিল কিন্তু নবসৃষ্ট সহস্র রক্তবীজের শোণিতধারা হইতে পূর্ব্বের ন্যায় অযুত লক্ষাধিক নতুন রক্তবীজাসূর সৃষ্টি হইল । অনন্তর রণভূমি রক্তবীজাসূর পরিব্যপ্ত হইয়া উঠিল । সেই মহাসুরকে দমন করা দুসাধ্য জ্ঞাত হইয়া সেই মহাদেবী কৌষিকী, প্রলয়কারী দেবী কালীকাকে আহ্বান করেন । দেবী পার্বতী তার দেহ হইতে মহাকালী দেবি অবতরণ হইবামাত্র দেবীকে আদেশ করিয়া কহিলেন, কালী তোমার জিহ্বা বিস্তার করিও, আমি রক্তবীজাসূর দেহ বিদারণ করিবামাত্র তুমি মহাসুরের রক্ত পান করিও । এইরূপে রক্তবীজাসূরের রক্ত ধরনীতলে পতিত না হওয়ায় ফলে নতুন রক্তবীজাসূর সৃষ্টি হইবে না । দেবী রক্তবীজাসূরের হনন করিবামাত্র কালীকা দেবীও সেই শোণিতধারা পান করে ফলে সকল রক্তবীজাসূরের বিনাশ হয় ।
**জোড় মন্দির, রংপুর** অষ্টাদশ শতকের একটি মন্দির, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী মন্দিরটি অষ্টাদশ শতকে স্থাপিত হিসেবে পরিচিত।

অবস্থান
-------

মন্দিরটি রংপুর জেলার গংগাচড়া উপজেলার বড়বিল ইউনিয়ন এর ঠাকুরদহ নামক স্থানে অবস্থিত। ঠাকুরদহ বাজার থেকে মাত্র ৫ মিনিট পশ্চিম দিকে পায়ে হাঁটলে এই মন্দিরটির ধ্বংসাবশেষ পাওয়া যায়।

বর্ণনা
------

স্থানীয় হিন্দুদের ভাষ্যমতে মন্দিরটির সামনে দু’টি দোতলা বিশিষ্ট চূড়া ছিল। তারপর পর্যায়ক্রমে আরও ৪টি ছোট চূড়া ছিল। দরজার সামনে দু’পাশে দু’টি সিংহের মূর্তি ছিল। মন্দিরের এখন একটি চূড়া জীর্ণ অবস্থায় আছে। মন্দিরগাত্রে এখনও পোড়া মাটির বিভিন্ন চিত্র দেখতে পাওয়া যায়। মন্দিরটির গঠন ও ইটগুলো দেখে মনে হয় এটা অষ্টাদশ শতকের সময় বা তারও পূর্বে নির্মিত নবরত্ন মন্দির। এই মন্দিরটির পাশে শেখ কুয়া নামক একটি কুয়া ছিল; যাতে মহামূল্যবান কষ্টিপাথরের কয়েকটি মূর্তি আছে। যার দু’টি উদ্ধার করে সেনাবাহিনীর সদস্যরা নিয়ে গেছেন। দু’টি চূড়ার মাঝখানে দান করার জন্য একটি লোহার সিন্দুক ছিল; যা আস্তে আস্তে মাটির নিচে তলিয়ে যাচ্ছে বলে স্থানীয় হিন্দুরা বিশ্বাস করেন। এই মন্দিরটির ঠিক দক্ষিণ দিকে একই সময়ে নির্মিত ৩ তলা বিশিষ্ট একটি মঠও ছিল।

তথ্যসূত্র
---------

1. 1 2 3  আলম, মাহমুদুল (২০১৩)। *গংগাচড়া উপজেলার ইতিহাস ও ঐতিহ্য*। রংপুর: লেখক সংসদ, রংপুর। পৃষ্ঠা ৮৫। আইএসবিএন 9789848923450।
2. ↑  "ইউনিয়নের মন্দির সমূহ - বড়বিল ইউনিয়ন"। *borobilup.rangpur.gov.bd*। ১০ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২১।
**হিলসাইড স্ট্র্যাংলার**, পরবর্তীতে **হিলসাইড স্ট্র্যাংলার**, হল আমেরিকান ধারাবাহিক খুনি, যে১৯৭৭ সালের অক্টোবর মাস থেকে ১৯৭৮ সালের ফেব্রুয়ার মাসের মধ্যে লস এঞ্জেলেসকে সন্ত্রস্ত করেছিল, ডাকনামটি এই সত্য থেকে উদ্ভূত হয়েছিল, যে ভুক্তভুগীদের মধ্যে অনেকের মৃতদেহ বৃহত্তর লস এঞ্জেলেসের আশেপাশের পাহাড়ে আবিষ্কৃত হয়েছিল।

প্রাথমিকভাবে ধারণা করা হয়েছিল যে হত্যাকাণ্ডের জন্য শুধুমাত্র একজন ব্যক্তি দায়ী। পুলিশ অবশ্য মৃতদেহের অবস্থান থেকে জানতে পেরেছিল যে দুজন অপরাধী একসাথে কাজ করছে, কিন্তু সংবাদমাধ্যমের সেই তথ্য গোপন করে। অবশেষে সেই দুজনকে কাকাতো ভাই কেনেথ বিয়ানচি ও অ্যাঞ্জেলো বুওনো জুনিয়র হিসাবে খুঁজে বের করা হয়েছিল, যারা পরে ১২ বছর থেকে ২৮ বছর বয়সী ১০ জন নারী ও মেয়েদের অপহরণ, ধর্ষণ, নির্যাতন ও হত্যার দায়ে দোষী সাব্যস্ত হয়েছিল।

হিলসাইড স্ট্র্যাংলার হত্যাকাণ্ড শুরু হয়েছিল তিনজন যৌনকর্মীর মৃত্যুর সাথে, যাদের অক্টোবর থেকে নভেম্বরের প্রথম দিকে লস এঞ্জেলেসের উত্তর -পূর্বে পাহাড়ের ধারে শ্বাসরোধ করা হয় ও উলঙ্গ অবস্থায় ফেলে দেওয়া হয়েছিল। যৌনকর্মী নয় এমন পাঁচ তরুণীর মৃত্যুর আগ পর্যন্ত কিছু জানা যায়নি, কিন্তু মধ্যবিত্ত-পাড়া থেকে মেয়েদের অপহরণ করার পরে মিডিয়ার মনোযোগ ও পরবর্তীকালে "হিলসাইড স্ট্র্যাংলার" ডাকনামের গুরুত্ব পরিলক্ষিত হয়।

ডিসেম্বর ও ফেব্রুয়ারিতে হত্যাকাণ্ড হঠাৎ বন্ধ হওয়ার আগে আরও দুটি মৃত্যু হয়েছিল। ওয়াশিংটনে আরও দুজন তরুণীকে হত্যার জন্য এবং তার অতীতকে স্ট্র্যাংলার ঘটনার সাথে যুক্ত করার জন্য ১৯৭৯ সালের জানুয়ারিতে কেনেথকে গ্রেপ্তার না করা পর্যন্ত একটি বিস্তৃত তদন্ত নিরর্থক প্রমাণিত হয়েছিল।

টি ক্যালিফোর্নিয়ার আইন ব্যবস্থার ইতিহাসে সবচেয়ে ব্যয়বহুল বিচারের মধ্যে পরে, কেনেথ ও অ্যাঞ্জেলো অবশেষে সেই অপরাধগুলির জন্য দোষী সাব্যস্ত হন এবং যাবজ্জীবন কারাদণ্ড পান।

ভেরোনিকা কম্পটন
---------------

কেনেথ ১৯৮০ ভেরোনিকা কম্পটনের সাথে সম্পর্ক শুরু করেছিলেন। তার বিচারের সময়, তিনি আত্মপক্ষ সমর্থনের জন্য সাক্ষ্য দিয়েছিলেন। পরে তাকে দোষী সাব্যস্ত করা হয়েছিল এবং কারাগারে বন্দি করা হয়েছিল যে তিনি একটি মহিলাকে শ্বাসরোধ করার চেষ্টা করেছিলেন, যা কর্তৃপক্ষকে বিশ্বাস করানোর চেষ্টা করেছিল যে হিলসাইড স্ট্র্যাংলার এখনও আলগা ছিল এবং ভুল লোককে কারারুদ্ধ করা হয়েছিল। কেনেথ কারাগারে থাকা অবস্থায় একটি বইয়ের মেরুদণ্ডে তাকে একটি বীর্য ভরা কনডম পাচার করেছিল, যাতে এটি হিলসাইড স্ট্র্যাংলার কর্তৃক সংঘটিত ধর্ষণ/হত্যার মতো দেখতে হয়। তিনি ২০০৩ সালে মুক্তি পেয়েছিলেন।

তথ্যসূত্র
---------

1. ↑  "'Hillside Strangler' dies in prison"। cnn.com। Archived from the original on জানুয়ারি ১৬, ২০০৭। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
2. ↑  Vronsky, Peter (২০০৪)। *Serial Killers: The Method and Madness of Monsters*। পৃষ্ঠা 187। আইএসবিএন 0-425-19640-2।
3. ↑  Bardsley, Marilyn। "The Rampage Begins"। Crime Library। Archived from the original on ফেব্রুয়ারি ৯, ২০১৫। উদ্ধৃতি শৈলী রক্ষণাবেক্ষণ: ইউআরএল ফিট নয় (link)